b'\n_START_ARTICLE_\nSodaStream\n_START_PARAGRAPH_\nSodaStream \xe2\x80\x93 gazavimo sistemos prekinis vardas, kuris buvo sugalvotas Guy Gilbey 1903 metais. Tik v\xc4\x97lesniais metais atsirado sirupai, suteikiantys gazuotam g\xc4\x97rimui m\xc4\x97gstam\xc4\x85 skon\xc4\xaf. Tai tapo ypa\xc4\x8d populiaru 1970 ir 1980, kai buvo daugelis prekini\xc5\xb3 \xc5\xbeenkl\xc5\xb3 si\xc5\xablan\xc4\x8di\xc5\xb3 sirupus. 1988 metais viena i\xc5\xa1 sirup\xc5\xb3 kompanij\xc5\xb3 susijung\xc4\x97 su Soda-Club. Tais metais kompanija vis\xc4\x85 d\xc4\x97mes\xc4\xaf sutelk\xc4\x97 sveikesniems g\xc4\x97rimams kurti._NEWLINE_Lietuvoje SodaStream aparatais prad\xc4\x97ta prekiauti tik 2008 m. gegu\xc5\xbe\xc4\x97s m\xc4\x97nes\xc4\xaf, tuo tarpu pasaulyje SodaStream populiarus tapo jau ankstesniais metais.\n_START_SECTION_\n\xc4\xaemon\xc4\x97\n_START_PARAGRAPH_\nI\xc5\xa1 prad\xc5\xbei\xc5\xb3 \xc4\xafmon\xc4\x97 buvo valdoma jos \xc4\xafk\xc5\xabr\xc4\x97jo W & A Gilbey, Ltd._NEWLINE_1986 m. po dideli\xc5\xb3 permain\xc5\xb3, SodaStream valdymas perleistas Cadburry Shweppes kompanijai. Pirmasis sodos (gaiviojo g\xc4\x97rimo)gaminimo \xc4\xafrenginys pagamintas 1955 metais. Pirmasis gaminys parduotas Anglijoje, ta\xc4\x8diau v\xc4\x97lesniais metais jais imta prekiauti Vokietijoje, Australijoje, Naujojoje Zelandijoje. Bendrov\xc4\x97s "Soda-Club Group" produkcij\xc4\x85 naudoja 75\xc2\xa0% namuose gazuotus g\xc4\x97rimus gaminan\xc4\x8di\xc5\xb3 europie\xc4\x8di\xc5\xb3. \xc5\xa0iuo metu SodaStream prekiaujama 23 valstyb\xc4\x97se beveik visuose \xc5\xbeemynuose  .\xc4\xae Lietuv\xc4\x85 SodaStream \xc4\xafrenginiai importuojami i\xc5\xa1 Izraelio, A\xc5\xa1kelono miesto.\n_START_SECTION_\nProduktas\n_START_PARAGRAPH_\nSodaStream komplektas susideda i\xc5\xa1: SodaStream \xc4\xafrenginio, anglies dioksido cilindro ir sl\xc4\x97giui atsparaus daugkartinio naudojimo 1litro talpos PET butelio._NEWLINE_SodaStream yra priemon\xc4\x97, galinti \xc4\xafpurk\xc5\xa1ti anglies dioksido (angliar\xc5\xabg\xc5\xa1t\xc4\x97s) \xc4\xaf vanden\xc4\xaf ir paversti j\xc4\xaf gazuotu. Spaud\xc5\xbeiant \xc4\xafrenginio vir\xc5\xa1uje esant\xc4\xaf mygtuk\xc4\x85, \xc4\xaf vanden\xc4\xaf \xc4\xafpur\xc5\xa1kiama angliar\xc5\xabg\xc5\xa1t\xc4\x97. Angliar\xc5\xabg\xc5\xa1t\xc4\x97s cilindro u\xc5\xbetenka 50-60 litr\xc5\xb3 gazuotam g\xc4\x97rimui pagaminti, o jam pasibaigus galima j\xc4\xaf pakeisti papildytu, u\xc5\xbe nedidel\xc4\xaf mokest\xc4\xaf, \xc4\xafgaliotose SodaStream preki\xc5\xb3 parduotuv\xc4\x97se. Norint suteikti g\xc4\x97rimui skon\xc4\xaf, \xc5\xa1iuo metu Lietuvoje si\xc5\xablomas 10-ies skoni\xc5\xb3 sirup\xc5\xb3 pasirinkimas: Cola, Cola light, Tonic, Orange, Lemon Lime, Ping Grapefruit, Apple, Cranberry blackcurrant, X-tream, Ginger Ale. Vieno sirupo 500ml buteliuko u\xc5\xbetenka 12-ai litr\xc5\xb3 g\xc4\x97rimo pagaminti, taip gaunamas gaivus ir \xc5\xa1vie\xc5\xbeias skonis. SodaStream galima panaudoti tiek namuose, tiek biure ar gamtoje - jam nereikia nei elektros srov\xc4\x97s, nei baterij\xc5\xb3. G\xc4\x97rimas paruo\xc5\xa1iamas 1l talpos PET butelyje. Naudojant SodaStream saugoma gamta, nes nei\xc5\xa1metami tu\xc5\xa1ti plastmasiniai buteliai, o naudojamas tas pats butelis.'